
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2531 

23 Σεπτεμβρίου 2014 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αύξηση καθ’ υπέρβαση ημερών μετακίνησης εκτός 

έδρας της Γενικής Γραμματέως του ΥΠΠΟΑ. 1 

Καθορισμός βιβλίων καταχώρισης εισπρακτέων και 
επιστρεπτέων ποσών κατά τις διατάξεις του άρ¬ 
θρου 30 του Ν. 4174/2013, όπως ισχύει. 2 

Ανάκληση της αριθ. 1241.1751/28/21941/20-10-1998 Κοι¬ 
νής Υπουργικής απόφασης, σχετικά με την εγκα¬ 
τάσταση γραφείου στην Ελλάδα της εταιρείας 
ΙΚΑΡΙΑΝ ΜΟΟΝ 3ΗΙΡΡΙΝΟ ΘΟΜΡΑΝΥ ΕΙΜΙΤΕϋ με 

έδρα στη ΛΙΒΕΡΙΑ. 3 

Ορισμός ληξιάρχων στο Δήμο Βάρης-Βούλας-Βου- 

λιαγμένης. 4 

Διορισμός Ληξιάρχου στο Δήμο Σίφνου. 5 

Διορισμός Ληξιάρχων στο Δήμο Σύρου-Ερμούπο- 

λης. 6 

Ανάθεση καθηκόντων ληξιάρχων σε υπαλλήλους του 

Δήμου Μαρώνειας - Σαπών του Ν. Ροδόπης. 7 

Ανάθεση καθηκόντων ληξιάρχων σε υπαλλήλους του 
Δήμου Αρριανών Ν. Ροδόπης. 8 


Έγκριση της υτί αριθμ. 3473/2.9.2014 απόφασης του Πρύ¬ 
τανη της Ανωτάτης Σχολής Καλών Τεχνών περί ορι¬ 
σμού Αναπληρωτών Πρύτανη της Ανωτάτης Σχολής 
Καλών Τεχνών, μεταβίβασης αρμοδιοτήτων στους 
Αναπληρωτές Πρύτανη της Α.Σ.Κ.Τ., και καθορισμού 


σειράς αναπλήρωσης του Πρύτανη. 9 

ΑΠΟΦΑΣΕΙ Σ 

Αριθμ. 2/63595/0022 (1) 


Αύξηση καθ’ υπέρβαση ημερών μετακίνησης εκτός 
έδρας της Γενικής Γραμματέως του ΥΠΠΟΑ. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ - ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 

Έχοντας υπόψη: 

Τις διατάξεις: 

1) του άρθρου 2 του Ν. 2685/1999 (ΦΕΚ 35/Α/18-02-1999), 
όπως τροποποιήθηκε με το άρθρο 9 του Ν. 3833/2010 
(ΦΕΚ 40/Α/15-03-2010). το άρθρο 49 του Ν. 3871/2010 
(ΦΕΚ 141/Α/17-08-2010) το οποίο αντικαταστάθηκε με 
το άρθρο 27 του Ν. 4024/2011 (ΦΕΚ 226/Α/27-10-2011). 


2) του άρθρου 90 του κώδικα νομοθεσίας για την 
Κυβέρνηση και τα Κυβερνητικά Όργανα που κυρώθηκε 
με το άρθρο πρώτο του Π.Δ. 63/2005 (ΦΕΚ Α/98). 

3) του Π.Δ. 191/2003 «Οργανισμός Υπουργείου Πολιτι¬ 
σμού» (ΦΕΚ 146/Α/13-06-2003). 

4) του Π.Δ. 118/2013 «Τροποποίηση του Π.Δ. 85/2012 
(ΦΕΚ Α' 141) - Ίδρυση Υπουργείου Υποδομών, Μετα¬ 
φορών και Δικτύων και Υπουργείου Πολιτισμού και 
Αθλητισμού και μετονομασία των Υπουργείων...» (ΦΕΚ 
152/Α/25-06-2013). 

5) Την υπ’ αριθμ. Υ48/9-7-2012 (ΦΕΚ 2105/Β/9-7-2012) 
απόφαση καθορισμού αρμοδιοτήτων του Αναπληρωτή 
Υπουργού Οικονομικών X. Στάίκούρα. 

6) Την υπ’ αριθμ. 2/46430/0004/24-7-2012 απόφαση με¬ 
ταβίβασης αρμοδιοτήτων και εξουσίας υπογραφής «Με 
εντολή Αναπληρωτή Υπουργού» (ΦΕΚ 2183/Β/24-7-2012). 

7) Του Π.Δ. 89/2014 «Διορισμός Υπουργών, Αναπληρω¬ 
τών Υπουργών και Υφυπουργών» (ΦΕΚ 134/Α/10-06-2014). 

8) Το ΦΕΚ 309/ΥΟΔΔ/1.7.13 περί του διορισμού της 
Στυλιανής Μενδώνη του Γ εωργίου στη θέση της Γ ενικής 
Γραμματέως του Υπουργείου Πολιτισμού και Αθλητι¬ 
σμού, με βαθμό Ιο της κατηγορίας Ειδικών Θέσεων. 

9) Το γεγονός ότι η Γενική Γραμματέας του ΥΠΠΟΑ 
έχει εξαντλήσει το όριο των επιτρεπόμενων εξήντα (60) 
ημερών και οι λόγοι για τους οποίους ζητείται η υπέρ¬ 
βαση είναι οι αυξημένες υποχρεώσεις της ανά την Επι¬ 
κράτεια για την παρακολούθηση των έργων του ΥΠΠΟΑ. 

10) Το γεγονός ότι η δαπάνη που απαιτείται και υπο¬ 
λογίζεται στο ύψος των 5.000,00 € για το έτος 2014 θα 
βαρύνει τον ΚΑΕ 0716 του Τακτικού Προϋπολογισμού 
του ΥΠΠΟΑ, αποφασίζουμε: 

Αυξάνουμε καθ’ υπέρβαση τον ανώτατο επιτρεπόμενο 
αριθμό ημερών μετακίνησης εκτός έδρας πέρα από τις 
εξήντα (60) ημέρες για το οικονομικό έτος 2014, λόγω 
εξάντλησης του ορίου των εξήντα (60) ημερών, για την 
Στυλιανή Μενδώνη, Γ ενική Γ ραμματέα του ΥΠΠΟΑ κατά 
είκοσι (20) ημέρες. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 2014 

οι ΥΠΟΥΡΓΟΙ 

ΑΝΑΠΛΗΡΩΤΗΣ ΥΠΟΥΡΓΟΣ ΠΟΛΙΤΙΣΜΟΥ 

ΟΙΚΟΝΟΜΙΚΩΝ ΚΑΙ ΑΘΛΗΤΙΣΜΟΥ 

ΧΡΗΣΤΟΣ ΣΤΑΪΚΟΥΡΑΣ ΚΩΝΣΤΑΝΤΙΝΟΣ ΤΑΣΟΥΛΑΣ 




















31342 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. ΠΟΛ.1202 (2) 

Καθορισμός βιβλίων καταχώρισης εισπρακτέων και επι- 
στρεπτέων ποσών κατά τις διατάξεις του άρθρου 30 
του Ν. 4174/2013, όπως ισχύει. 

Η ΓΕΝΙΚΗ ΓΡΑΜΜΑΤΕΑΣ ΔΗΜΟΣΙΩΝ ΕΣΟΔΩΝ 
ΤΟΥ ΥΠΟΥΡΓΕΙΟΥ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. 1 του άρθρου 30 και της 
παρ. 5 του άρθρου 42 του Ν. 4174/2013 (Α'/170), «Φορο¬ 
λογικές διαδικασίες και άλλες διατάξεις», όπως ισχύουν. 

2. Τις διατάξεις της παρ. 1 του άρθρου 4 και της 
παρ. 43 του άρθρου 66 του Ν. 4174/2013. 

3. Τις διατάξεις της υποπαραγράψου Ε2 του 
Ν. 4093/2012 περί σύστασης θέσης Γενικού Γραμματέα 
Δημοσίων Εσόδων (Α'/222). 

4. Την Πράξη του Υπουργικού Συμβουλίου αρ. 20 της 
25.6.2014 (τ. Υ.Ο.Δ.Δ. 360), «Επιλογή και Διορισμός Γενικού 
Γ ραμματέα της Γ ενικής Γ ραμματείας Δημοσίων Εσόδων 
του Υπουργείου Οικονομικών». 

5. Την ανάγκη καθορισμού των βιβλίων, στα οποία 
γίνεται η καταχώριση των προσδιοριζόμενων φόρων 
ή απαιτήσεων. 

6. Το γεγονός ότι με την παρούσα δεν προκαλείται 
δαπάνη σε βάρος του τακτικού προϋπολογισμού, απο¬ 
φασίζουμε: 

Αρθρο 1 

Βιβλία καταχώρισης φορολογικών οφειλών ή 
απαιτήσεων ως εισπρακτέων ή επιστρεπτέων ποσών 

1. Η φορολογική οφειλή ή απαίτηση του φορολογού¬ 
μενου για μία ή περισσότερες χρήσεις, περιόδους ή 
υποθέσεις καταχωρίζεται ως εισπρακτέο ή επιστρεπτέο 
ποσό στα παρακάτω κατά περίπτωση βιβλία: 

α. Εισπρακτέων εσόδων προϋπολογισμού ή εκτός προ¬ 
ϋπολογισμού λογαριασμών. Σε αυτό καταχωρίζονται 
κατά κωδικό αριθμό εσόδου (Κ.Α.Ε.) τα ποσά των φορο¬ 
λογικών οφειλών που βεβαιώνονται, που εισπράττονται 
και που διαγράφονται. 

β. Παραλαβής και βεβαίωσης εισπρακτέων εσόδων, 
όπου καταχωρίζονται τα ποσά των φορολογικών οφει¬ 
λών με βάση τον εκτελεστό τίτλο. 

γ. Επιστροφών και διαγραφών, στο οποίο καταχωρί¬ 
ζονται τα ποσά που κατά περίπτωση διαγράφονται ή 
επιστρέφονται. 

2. Τα βιβλία του παρόντος άρθρου τηρούνται ηλεκτρο¬ 
νικά ανά Δ.Ο.Υ./Ελεγκτικό Κέντρο από το Τμήμα Εσόδων. 
Οι εγγραφές σε αυτά αριθμούνται συνεχόμενα κατ’ έτος. 

3. Τα βιβλία «Παραλαβής και βεβαίωσης εισπρακτέων 
εσόδων» και «Επιστροφών και διαγραφών» τηρούνται 
και κεντρικά από τη Διεύθυνση Ηλεκτρονικής Διακυ¬ 
βέρνησης (Δ.ΗΛΕ.Δ.) της Γ ενικής Γ ραμματείας Δημοσίων 
Εσόδων και ενημερώνονται και από αυτή ανά Δ.Ο.Υ. 

Αρθρο 2 

Καταχώριση βεβαιωθέντων ποσών 

1. Οι φορολογικές οφειλές που βεβαιώνονται δημιουρ¬ 
γούν «Κατάλογο Εκτελεστών Τίτλων» στον οποίο περι¬ 
λαμβάνονται τουλάχιστον οι παρακάτω πληροφορίες: 

α. Ο αύξων αριθμός και η ημερομηνία καταχώρισης. 

β. Το είδος φόρου. 

γ. Το είδος του εκτελεστού τίτλου. 


δ. Κατά περίπτωση εκτελεστού τίτλου, ο αριθμός και 
η ημερομηνία έκδοσης της πράξης προσδιορισμού του 
φόρου ή του προστίμου ή της δήλωσης ή της δικαστικής 
απόφασης ή της απόφασης της Διεύθυνσης Επίλυσης 
Διαφορών. 

ε. Το ονοματεπώνυμο ή η επωνυμία του φορολογού¬ 
μενου. 

στ. Ο αριθμός φορολογικού Μητρώου αυτού (Α.Φ.Μ.). 
ζ. Η χρήση ή η περίοδος ή η υπόθεση που αφορά, 
η. Το ποσό της φορολογικής οφειλής και ανά κωδικό 
αριθμό εσόδου (Κ.Α.Ε.). 

θ. Το πλήθος και η περιοδικότητα των δόσεων, 
ι. Το ποσό κάθε δόσης. 

ια. Η ημερομηνία λήξης της πρώτης δόσης και των 
επομένων αυτής. 

ιβ. Τ α τυχόν αλληλεγγύως ευθυνόμενα πρόσωπα, εφό¬ 
σον είναι γνωστά, οι Α.Φ.Μ. αυτών με τα αντίστοιχα 
ποσά για τα οποία ευθύνονται. 

ιγ. Τα τυχόν στοιχεία έκπτωσης, ποσοστό ή ποσό, 
ημερομηνία λήξης αυτής, 
ιδ. Τ ο πλήθος των εγγραφών του καταλόγου, 
ιε. Λοιπές πληροφορίες αναφορικά με την πράξη. 

2. Ο Κατάλογος Εκτελεστών Τίτλων συνοδεύεται από 
περιληπτική κατάσταση στην οποία αναγράφονται: 
α. Η υπηρεσία που εξέδωσε τους εκτελεστούς τίτλους, 
β. Το είδος του φόρου. 

γ. Ο συνολικός αριθμός των εγγραφών του καταλόγου, 
δ. Τα συνολικά κατά κωδικό αριθμό εσόδου ποσά και 
το γενικό σύνολο αυτών. 

Οι πληροφορίες, που περιλαμβάνονται στην περιλη¬ 
πτική κατάσταση, ενημερώνουν το βιβλίο «Παραλαβής 
και Βεβαίωσης Εισπρακτέων Εσόδων» και -ως προς τους 
ΚΑΕ- το βιβλίο «Εισπρακτέων εσόδων προϋπολογισμού 
ή εκτός προϋπολογισμού λογαριασμών». 

Σε σχετική στήλη του βιβλίου «Παραλαβής και Βε¬ 
βαίωσης Εισπρακτέων Εσόδων» καταχωρίζονται του¬ 
λάχιστον: 

α. Ο αύξων αριθμός και η ημερομηνία δημιουργίας του 
Καταλόγου Εκτελεστών Τίτλων, 
β. Το είδος φόρου. 

γ. Το πλήθος των εγγραφών που περιέχονται στον 
Κατάλογο Εκτελεστών Τίτλων. 

δ. Τα συνολικά εντός ή εκτός προϋπολογισμού ποσά 
και το γενικό σύνολο αυτών. 

Αρθρο 3 

Καταχώριση επιστρεπτέων ποσών 

1. Κάθε απαίτηση του φορολογούμενου που προκύπτει 
βάσει δήλωσης ή πράξης προσδιορισμού φόρου ή άλλης 
πράξης ή οριστικής δικαστικής απόφασης, ή απόφασης 
της Διεύθυνσης Επίλυσης Διαφορών δημιουργεί ατομικό 
φύλλο έκπτωσης (Α.Φ.ΕΚ.), το οποίο εκδίδεται είτε από 
το αρμόδιο τμήμα της Δ.Ο.Υ./Ελεγκτικού Κέντρου είτε 
κεντρικά από τη Δ.ΗΛΕ.Δ. και στο οποίο περιλαμβάνο¬ 
νται τουλάχιστον τα εξής: 
α. Η υπηρεσία που το εκδίδει, 
β. Το είδος του εσόδου που εκπίπτεται και το οικο¬ 
νομικό έτος που αφορά. 

γ. Ο αύξων αριθμός και η ημερομηνία έκδοσης του 
φύλλου. 

δ. Ο Α.Φ.Μ., το ονοματεπώνυμο ή η επωνυμία του δι¬ 
καιούχου. 

ε. Τα εκπιπτόμενα ποσά ανά Κ.Α.Ε. 

στ. Ο αριθμός και η ημερομηνία της δήλωσης, της 
πράξης προσδιορισμού ή της απόφασης που δημιουργεί 
την έκπτωση. 

ζ. Η ημερομηνία υποβολής του αιτήματος ή της δή¬ 
λωσης του φορολογούμενου. 

η. Η Δ.Ο.Υ./Ελεγκτικό Κέντρο όπου λογιστικοποιείται 
η εκκαθάριση του Α.Φ.ΕΚ. 

Φύλλα Έκπτωσης ατομικά ή συγκεντρωτικά, εκδίδο- 
νται, και κατά περίπτωση εκκαθαρίζονται και κεντρικά, 
από τη Δ.ΗΛΕ.Δ. Τα Α.Φ.ΕΚ. που εκδίδονται αλλά δεν 
εκκαθαρίζονται κεντρικά αποστέλλονται από τη Δ.Η¬ 
ΛΕ.Δ. στις Δ.Ο.Υ. για εκκαθάριση. 

2. Τα Α.Φ.ΕΚ. συνοδεύονται από περιληπτική κατάστα¬ 
ση στην οποία αναγράφονται: 

α. Η υπηρεσία που τα εξέδωσε, 
β. Το είδος του φόρου που εκπίπτεται. 
γ. Ο συνολικός αριθμός των Α.Φ.ΕΚ. 
δ. Τα συνολικά κατά κωδικό αριθμό εσόδου ποσά και 
το γενικό σύνολο αυτών. 

3. Τα Α.Φ.ΕΚ. εκδίδονται κατ’ εξουσιοδότηση του Γ ενι¬ 
κού Γραμματέα Δημοσίων Εσόδων από τον Προϊστάμενο 
της Δ.Ο.Υ./του Ελεγκτικού Κέντρου, που παραλαμβάνει 
τη φορολογική δήλωση από την οποία προκύπτει η 
έκπτωση ή που έχει εκδώσει την πράξη προσδιορισμού 
κατά περίπτωση, σύμφωνα με τα οριζόμενα στην αριθμ. 
Δ6Α1036682 ΕΞ2014 (Β'478, 558, 796 και 1076) απόφαση 
του Γ ενικού Γ ραμματέα Δημοσίων Εσόδων, όπως εκά- 
στοτε ισχύει. 

Τα Α.Φ.ΕΚ. που εκκαθαρίζονται από τη Δ.Ο.Υ., υπογρά¬ 
φονται κατά περίπτωση, κατ’ εξουσιοδότηση του Γ ενι¬ 
κού Γ ραμματέα Δημοσίων Εσόδων από τον Προϊστάμενο 
της Δ.Ο.Υ., που παραλαμβάνει τις φορολογικές δηλώσεις 
του δικαιούχου κατά τα οριζόμενα στις περιπτώσεις 
100 και 101 του άρθρου 1 της ως άνω απόφασης ή τον 
Προϊστάμενο της Δ.Ο.Υ./του Ελεγκτικού Κέντρου που 
έχει εκδώσει τον εκτελεστό τίτλο. 

Το εκκαθαρισμένο Α.Φ.ΕΚ. από το οποίο προκύπτει 
επιστροφή φόρου που εισπράχθηκε αχρεώστητα, απο¬ 
τελεί οριστικό τίτλο πληρωμής. 

4. Με το αποτέλεσμα της εκκαθάρισης του Α.Φ.ΕΚ. 
ενημερώνεται το βιβλίο «Επιστροφών και διαγραφών», 
στο οποίο για κάθε φύλλο καταχωρίζονται τουλάχιστον 
τα εξής στοιχεία: 

α. Ο αύξων αριθμός του φύλλου, 
β. Ο Α.Φ.Μ., το ονοματεπώνυμο ή η επωνυμία του φο- 
ρολογουμένου. 

γ. Το ποσό που εκπίπτεται αναλυμένο σε ξεχωριστές 
στήλες σε διαγραφόμενο και επιστρεφόμενο. 
δ. Η ημερομηνία της εκκαθάρισης, 
ε. Σε περίπτωση επιστροφής, η ημερομηνία πληρωμής 
του ποσού που επιστρέφεται. 

5. Στην περίπτωση που από την εκκαθάριση του Α.Φ.ΕΚ. 
προκύψει «διαγραφή», η διαγραφή αυτή καταχωρίζεται 
σε κατάσταση που τηρείται ηλεκτρονικά κατά Κ.Α.Ε. Τα 
συνολικά ποσά της κατάστασης αυτής μεταφέρονται 
στο βιβλίο «Εισπρακτέων εσόδων προϋπολογισμού ή 
εκτός προϋπολογισμού λογαριασμών». 

Αρθρο 4 

Καταχώριση εισπρακτέων ποσών 

Στο βιβλίο «Εισπρακτέων εσόδων προϋπολογισμού ή 
εκτός προϋπολογισμού λογαριασμών», που τηρείται στο 
τμήμα εσόδων, καταχωρίζονται: 

1. Τα ποσά που βεβαιώνονται κατά κωδικό αριθμό 
εσόδου. 


Στην περίπτωση αυτή συμπληρώνονται σχετικές στή¬ 
λες, με βάση τις περιληπτικές καταστάσεις βεβαίωσης. 

2. Τα ποσά που διαγράφονται κατά κωδικό αριθμό 
εσόδου. Στη περίπτωση αυτή συμπληρώνονται οι σχε¬ 
τικές στήλες, με βάση τα Ατομικά Φύλλα Έκπτωσης, 
που έχουν εκκαθαριστεί. 

3. Τα ποσά που εισπράττονται κατά κωδικό αριθμό 
εσόδων, συμπληρωμένων ομοίως των σχετικών στηλών. 

Άρθρο 5 

Τα αναφερόμενα στη παρούσα απόφαση βιβλία και 
καταστάσεις τηρούνται ηλεκτρονικά και δύνανται να 
ανακτώνται και να εκτυπώνονται. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2014 

Η Γ ενική Γ ραμματέας Δημοσίων Εσόδων 
ΑΙΚΑΤΕΡΙΝΗ ΣΑΒΒΑΪΔΟΥ 

-♦- 

Αριθμ. 3122.1/1751/56/21941 (3) 

Ανάκληση της αριθ. 1241.1751/28/21941/20-10-1998 Κοινής 
Υπουργικής απόφασης, σχετικά με την εγκατάσταση 
γραφείου στην Ελλάδα της εταιρείας ΙΚΑΡΙΑΝ ΜΟΟΝ 
3ΗΙΡΡΙΝΘ ΟΟΜΡΑΝΥ ϋΜΙΤΕϋ με έδρα στη ΛΙΒΕΡΙΑ. 

Ο ΥΠΟΥΡΓΟΣ 
ΝΑΥΤΙΛΙΑΣ ΚΑΙ ΑΙΓΑΙΟΥ 

Έχοντας υπόψη: 

1. Τις διατάξεις: 

α. Του Α.Ν. 378/1968 (ΦΕΚ 82/Α717-4-1968). 
β. Του άρθρου 25 του Ν. 27/1975 (ΦΕΚ 77/Α722-4-1975) 
και ιδίως την παράγραφο 1. 
γ. Του άρθρου 4 του Ν. 2234/1994 (ΦΕΚ 142/Α731-8-1994). 
δ. Του άρθρου 25 του Ν. 2515/1997 (ΦΕΚ 154/Α725-7-1997). 
ε. Του άρθρου 34 του Ν. 3427/2005 (ΦΕΚ 312/Α727-12-2005). 
στ. Του άρθρου 4 του Ν. 3752/2009 (ΦΕΚ 40/Α74-3-2009). 
ζ. Του άρθρου 31 του Ν. 4150/2013 (ΦΕΚ 102/Α729-4-2013). 
η. Του «Κώδικα νομοθεσίας για την Κυβέρνηση και τα 
κυβερνητικά όργανα» που κυρώθηκε με το άρθρο πρώτο 
του Π.Δ. 63/2005 (ΦΕΚ 98/Α722-4-2005). 

θ. Του Π.Δ. 85/2012 (ΦΕΚ 141/Α721 -6-2012) «ΠεριΊδρυ- 
σης και μετονομασίας Υπουργείων, μεταφοράς και κα¬ 
τάργησης υπηρεσιών» και ειδικότερα το άρθρο 5 όπως 
αντικαταστάθηκε από το άρθρο 1 του Π.Δ. 94/2012 (ΦΕΚ 
149/Α'/17-7-2012) «Περί τροποποίησης του Π.Δ. 85/2012 
«Ίδρυση και μετονομασία Υπουργείων, μεταφορά και 
κατάργηση υπηρεσιών» (Α7141)» και τροποποιήθηκε με 
το άρθρο 3 Π.Δ. 98/2012 (ΦΕΚ 160/Α710-8-2012). 

ι. Του Π.Δ. 119/2013 (ΦΕΚ 153/Α725-06-2013) «Περί Δι¬ 
ορισμού Αντιπροέδρου της Κυβέρνησης, Υπουργών, 
Αναπληρωτών Υπουργών και Υφυπουργών». 

ια. Της αριθ. 3122.18/03/13/11-12-2013 (ΦΕΚ 3263/Β') κοι¬ 
νής απόφασης των Υπουργών Οικονομικών -Ανάπτυξης 
και Ανταγωνιστικότητας - Ναυτιλίας και Αιγαίου και των 
αριθ. 1246.3/5/94/1-12-1994 (ΦΕΚ 919/Β') και 1246.3/6/94/ 
1-12-1994 (ΦΕΚ 919/Β') κοινών αποφάσεων των Υπουρ¬ 
γών Εθνικής Οικονομίας, Οικονομικών και Εμπορικής 
Ναυτιλίας. 

ιβ. Της αριθ. 5111.01/45/2012/26-07-2012 κοινής απόφα¬ 
ση του Πρωθυπουργού και του Υπουργού Ναυτιλίας 

και Αιγαίου «Περί διορισμού Γενικού Γραμματέα του 
Υπουργείου Ναυτιλίας και Αιγαίου» (ΦΕΚ 353 ΥΟΔΔ). 

ιγ. Της αριθ. 1241.1751/28/21941/20-10-1998 κοινή υπουρ¬ 
γική απόφαση (ΦΕΚ 306/ΤΑΠΣ/3-11-1998). 

ιδ. Τα αριθ. 3122.1/1751/54/28-02-2014 και 3122.1/1751/55/ 
24-03-2014 έγγραφα του ΥΝΑ/ΚΝΠ/ΔΝΠΑ-2ο με τα οποία 
κλήθηκε η εταιρεία ΙΚΑΡΙΑΝ ΜΟΟΝ 3ΗΙΡΡΙΝΟ ΟΟΜΡΑΝΥ 
□ΜΙΤΕϋ να καταθέσει στοιχεία δραστηριότητας του 
γραφείου της στην Ελλάδα για το έτος 2013 και δεν 
ανταποκρίθηκε, αποφασίζουμε: 

1. Ανακαλούμε την αριθ. 1241.1751/28/21941/20-10-1998 
(ΦΕΚ 306/ΤΑΠΣ/3-11-1998) κοινή απόφαση των Υπουργών 
Εθνικής Οικονομίας και Εμπορικής Ναυτιλίας σχετικά 
με την εγκατάσταση στην Ελλάδα, σύμφωνα με τις δι¬ 
ατάξεις των Α.Ν. 378/1968 και Ν. 27/1975, Ν. 814/1978, 
Ν. 2234/1994, Ν. 3752/2009, Ν. 4150/2013 γραφείου της 
εταιρείας ΙΚΑΡΙΑΝ ΜΟΟΝ 5ΗΙΡΡΙΝΟ ΟΟΜΡΑΝΥ ϋΜΙΤΕϋ 
με έδρα στη ΛΙΒΕΡΙΑ, διότι η εταιρεία δεν κατέθεσε 
στοιχεία δραστηριότητας του γραφείου της στην Ελλά¬ 
δα έτους 2013 κατά παράβαση των διατάξεων της παρ. 1, 
του άρθρου 25 του Ν. 27/1975 όπως αντικαταστάθηκε με 
την παρ. 1, του άρθρου 31 του Ν. 4150/2013 και των όρων 
του άρθρου 2, παρ. 2β της απόφασης αυτής. 

2. Οι φορολογικές απαλλαγές, που προβλέπονται στο 
άρθρο 25 του Ν. 27/1975 όπως ισχύει, βάσει του οποί¬ 
ου εγκατεστάθη στην Ελλάδα γραφείο της εταιρείας 
ΙΚΑΡΙΑΝ ΜΟΟΝ 5ΗΙΡΡΙΝΘ ΟΟΜΡΑΝΥ ϋΜΙΤΕϋ, αίρονται 
από την ημερομηνία τέλεσης της ανωτέρω παράβασης 
ήτοι από 1-2-2014, σύμφωνα με την παρ. 1, του άρθρου 
25 του Ν. 27/1975 όπως αντικαταστάθηκε με το άρθρο 
31 του Ν. 4150/2013. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 10 Σεπτεμβρίου 2014 

Ο ΥΠΟΥΡΓΟΣ 

ΜΙΛΤΙΑΔΗΣ ΒΑΡΒΙΤΣΙΩΤΗΣ 
-♦- 

Αριθμ. 52581/37237 (4) 

Ορισμός ληξιάρχων 

στο Δήμο Βάρης-Βούλας-Βουλιαγμένης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΤΤΙΚΗΣ 

Έχοντας υπόψη 

1. Τις διατάξεις της παρ. 2 του άρθρου 2 του Ν. 344/1976 
(ΦΕΚ 143/Α'/1976) περί ληξιαρχικών πράξεων, όπως αντι- 
καταστάθηκαν με τις διατάξεις της παρ. 15 του άρθ. 9 
του Ν. 2307/1995. 

2. Τις διατάξεις των άρθ. 1,2, 6 και 280 του Ν. 3852/2010 
(ΦΕΚ 87/Α'/2010) Νέα Αρχιτεκτονική της Αυτ/σης και της 
Αποκ/νης Διοίκησης-Πρόγραμμα Καλλικράτης. 

3. Την αριθ. Φ. 127080/57460/21-12-2010 (ΦΕΚ 1984/ 
Β'/2010) Υποδιαίρεση ληξιαρχικής περιφέρειας Δήμων. 

4. Το με αρ. πρωτ. 42717/2-9-2014 έγγραφο του Δήμου 
Βάρης-Βούλας-Βουλιαγμένης περί ανάθεσης καθηκό¬ 
ντων ληξιάρχων των υποδιαιρεμένων ληξιαρχικών πε¬ 
ριφερειών και των ταυτιζόμενων δημοτικών ενοτήτων. 

5. Την αριθ. 3943/1690 (ΦΕΚ/Β'/597/2011) απόφαση 
Γενικού Γραμματέα Αποκεντρωμένης Διοίκησης Αττι¬ 
κής περί «Μεταβίβασης αρμοδιότητας υπογραφής «ΜΕ 


ΕΝΤΟΛΗ ΓΕΝΙΚΟΥ ΓΡΑΜΜΑΤΕΑ» αποφάσεων, εγγράφων 
και άλλων πράξεων για θέματα Διοίκησης στον Γενικό 
Δ/ντή Εσωτερικής Λειτουργίας, στον Προϊστάμενο της 
Δ/νσης Διοίκησης και στου Προϊσταμένους των Τμημά¬ 
των της Δ/νσης αυτής, της Αποκεντρωμένης Διοίκησης 
Αττικής, αποφασίζουμε: 

Ορίζουμε ληξίαρχους για τα ληξιαρχικά γεγονότα που 
συμβαίνουν στις υποδιαιρεμένες ληξιαρχικές περιφέρει¬ 
ες ταυτιζόμενες με τις δημοτικές ενότητες του Δήμου 
Βάρης-Βούλας-Βουλιαγμένης, ως εξής: 

1. Δημοτική ενότητα Βάρης, τον υπάλληλο του Δήμου 
ΜΙΧΑ ΑΘΑΝΑΣΙΟ, του Σπυρίδωνα, κλάδου ΔΕ Διοικητι¬ 
κού, με βαθμό Γ'. 

2. Δημοτική ενότητα Βούλας, την υπάλληλο του Δήμου, 
ΚΑΝΤΕΡΕ ΜΑΡΙΑ του Σπυρίδωνα, κλάδου ΔΕ Χειριστών 
Η/Υ, με βαθμό Γ'. 

3. Δημοτική ενότητα Βουλιαγμένης, την υπάλληλο του 
Δήμου, ΣΤΑΣΙΝΟΥ ΜΑΡΙΝΑ του Γεωργίου, κλάδου ΔΕ 
Διοικητικού με βαθμό Δ'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Σεπτεμβρίου 2014 

Με εντολή Γενικού Γραμματέα 
Αποκεντρωμένης Διοίκησης 
Η Διευθύντρια Διοίκησης 
ΑΓΓΕΛΙΚΗ ΒΟΓΙΑΤΖΗ 
-♦- 

Αριθμ. 64687 (5) 

Διορισμός Ληξιάρχου στο Δήμο Σίφνου. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη : 

1. Τ ις διατάξεις: 

α) Του άρθρου 2 του Ν. 344/1976 (ΦΕΚ 143/Α') «Περί 
ληξιαρχικών πράξεων» όπως αντικαταστάθηκε με αυτές 
του άρθρου 9 του Ν. 2307/1995 (ΦΕΚ 113/Α') «Προσαρμο¬ 
γή νομοθεσίας αρμοδιότητας Υπουργείου Εσωτερικών 
στις διατάξεις για την Νομαρχιακή Αυτοδιοίκηση και 
άλλες διατάξεις». 

β) Του Ν. 3852/2010 (ΦΕΚ 87/Α') «Νέα Αρχιτεκτονική της 
Αυτοδιοίκησης και της Αποκεντρωμένης - Πρόγραμμα 
Καλλικράτης». 

γ) Του Π.Δ/τος 143/2010 (ΦΕΚ 236/Α') «Οργανισμός της 
Αποκεντρωμένης Διοίκησης Αιγαίου». 

2. Την υπ’ αριθ. 9/2013 εγκύκλιο του Υπουργείου Εσω¬ 
τερικών με θέμα «Τροποποιήσεις Ληξιαρχικού Νόμου 
344/1976 και άλλες διατάξεις». 

3. Το υπ’ αριθ. Φ.131360/13554/14/14-8-2014 έγγραφο 
του Υπουργείου Εσωτερικών. 

4. Το υπ’ αριθ. 4373/2-9-2014 έγγραφο του Δήμου Σίφ¬ 
νου με την πρόταση του Δημάρχου για τον διορισμό 
ληξιάρχου στον εν λόγω Δήμο, αποφασίζουμε: 

Διορίζουμε την υπάλληλο του Δήμου Σίφνου, Σπυρι- 
δούλα Φερεντίνου του Κωνσταντίνου, κλάδου ΠΕΙ Δι¬ 
οικητικού, για να εκτελεί τα καθήκοντα ληξιάρχου του 
Δήμου Σίφνου. 

Με την απόφαση μας αυτή παύει να ισχύει κάθε προ¬ 
ηγούμενη απόφαση. 

Σε περίπτωση απουσίας ή κωλύματος της θα αναπλη¬ 
ρώνεται από το Δήμαρχο Σίφνου ή τον νόμιμο αντικα¬ 
ταστάτη του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 8 Σεπτεμβρίου 2014 

Ο Γενικός Γραμματέας 
Αποκεντρωμένης Διοίκησης 
ΣΠΥΡΙΔΩΝ ΣΠΥΡΙΔΩΝ 

-♦- 

Αριθμ. 64689 (6) 

Διορισμός Ληξιάρχων στο Δήμο Σύρου-Ερμούπολης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ ΑΙΓΑΙΟΥ 

Έχοντας υπόψη: 

1. Τις διατάξεις: 

α) Του άρθρου 2 του Ν. 344/1976 (ΦΕΚ 134/Α') «Περί 
Ληξιαρχικών πράξεων», όπως αντικαταστάθηκε με αυτές 
του άρθρου 9 του Ν. 2307/1995 (ΦΕΚ 113/Α') «Προσαρμο¬ 
γή νομοθεσίας αρμοδιότητας Υπουργείου Εσωτερικών 
στις διατάξεις για την Νομαρχιακή Αυτοδιοίκηση και 
άλλες διατάξεις». 

β) Του Ν. 3852/2010 (ΦΕΚ 87/Α') «Νέα Αρχιτεκτονική της 
Αυτοδιοίκησης και της Αποκεντρωμένης - Πρόγραμμα 
Καλλικράτης». 

δ) Του Π.Δ. 143/2010 (ΦΕΚ 236/Α') «Οργανισμός της 
Αποκεντρωμένης Διοίκησης Αιγαίου». 

2. Την υπ’ αριθ. Φ. 127080/57460/21-12-2010 (ΦΕΚ 1984/ 
Α') απόφαση του Υπουργού Εσωτερικών, Αποκέντρω¬ 
σης και Ηλεκτρονικής Διακυβέρνησης «Υποδιαίρεση 
ληξιαρχικής περιφέρειας Δήμων που συνιστώνται από 
συνένωση ΟΤΑ σύμφωνα με το Ν. 3852/2010». 

3. Την υπ’ αριθ. 9/2013 εγκύκλιο του Υπουργείου Εσω¬ 
τερικών με θέμα «Τροποποιήσεις Ληξιαρχικού Νόμου 
344/1976 και άλλες διατάξεις». 

4. Το υπ’ αριθ. Φ. 131360/13554/14/14-8-2014 έγγραφο 
του Υπουργείου Εσωτερικών. 

5. Το υπ’ αριθ. 28251/1-9-2014 έγγραφο του Δήμου Σύ¬ 
ρου-Ερμούπολης με την πρόταση του Δημάρχου για τον 
διορισμό ληξιάρχων στον εν λόγω Δήμο, αποφασίζουμε: 

Διορίζουμε τους υπαλλήλους του Δήμου Σύρου-Ερ¬ 
μούπολης: 

α) Ειρήνη Κωσταρά του Γεωργίου, κλάδου ΔΕΙ Διοικη¬ 
τικών με βαθμό Γ', για να εκτελεί καθήκοντα ληξιάρχου 
της Δημοτικής Ενότητας Ερμούπολης. 

β) Θεοφάνη Σκούρτη του Αναστασίου, κλάδου ΔΕΙ 
Διοικητικών με βαθμό Ε', για να εκτελεί καθήκοντα λη¬ 
ξιάρχου της Δημοτικής Ενότητας Ανω Σύρου. 

γ) Πέτρο Ρούσσο του Βασιλείου, κλάδου ΔΕΙ Διοικη¬ 
τικών με βαθμό Γ', για να εκτελεί καθήκοντα ληξιάρχου 
της Δημοτικής Ενότητας Ποσειδωνίας. 

Με την απόφασή μας αυτή παύει να ισχύει κάθε προ¬ 
ηγούμενη απόφαση. 

Σε περίπτωση απουσίας ή κωλύματος τους θα ανα¬ 
πληρώνονται από το Δήμαρχο Σύρου-Ερμούπολης ή τον 
νόμιμο αντικαταστάτη του. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 8 Σεπτεμβρίου 2014 

Ο Γ ενικός Γ ραμματέας 
Αποκεντρωμένης Διοίκησης 
ΣΠΥΡΙΔΩΝ ΣΠΥΡΙΔΩΝ 


Αριθμ. 16420 (7) 

Ανάθεση καθηκόντων ληξιάρχων σε υπαλλήλους του 
Δήμου Μαρώνειας - Σαπών του Ν. Ροδόπης. 

Ο ΓΕΝΙΚΟΣ ΓΡΑΜΜΑΤΕΑΣ ΑΠΟΚΕΝΤΡΩΜΕΝΗΣ 
ΔΙΟΙΚΗΣΗΣ ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 280 Ν.3852/2010 «Νέα Αρ¬ 
χιτεκτονική της Αυτοδιοίκηση και Αποκεντρωμένης Δι¬ 
οίκησης - Πρόγραμμα Καλλικράτης» (ΦΕΚ 87/Α'/7.6.2010). 

2. Τις διατάξεις του άρθρου 8 παρ. 4 περ. γγ του Π,Δ.. 
142/2010 «Οργανισμός της Αποκεντρωμένης Διοίκησης 
Μακεδονίας-Θράκης». 

3. Τις διατάξεις του άρθρου 2 παρ. 2 του Ν. 344/1976 
«περί ληξιαρχικών πράξεων» όπως αντικαταστάθηκε με 
το άρθρο 9 παρ. 15 και 16 Ν. 2307/1995. 

4. Την αριθ. 127080/57460/21-12-2010 (ΦΕΚ 1984/Β7 
22-12-10) απόφαση του Υπουργείου Εσωτερικών, Αποκέ¬ 
ντρωσης και Ηλεκτρονικής Διακυβέρνησης. 

5. Την αριθμ. 127080/57510/εγκ. 65/31-12-2010 εγκύκλιο 
του Υπουργείου Εσωτερικών, Αποκέντρωσης και Ηλε¬ 
κτρονικής Διακυβέρνησης με θέμα «Περί των ληξιαρ¬ 
χικών Βιβλίων των νέων Δήμων που συνιστώνται από 
συνένωση Ο.Τ.Α. με το Ν. 3852/2010». 

6. Το αριθμ. πρωτ. 14769/01-09-2014 2617 έγγραφο του 
Δήμου Μαρώνειας - Σαπών για την ανάθεση καθηκό¬ 
ντων Ληξιάρχου της Δημοτικής Ενότητας Σαπών τον 
υπάλληλο Μαυρίδη Συμεών του Παναγιώτη του κλάδου 
ΔΕΙ Διοικητικού - Οικονομικού με Βαθμό Β' και στην 
Δημοτική Ενότητα Μαρώνειας την Μηλτσακακή Μαρίνα 
του Ιωάννη του κλάδου ΔΕΙ Διοικητικού με Βαθμό Γ' 
του Δήμου Μαρώνειας - Σαπών. 

7. Την αριθμ. ΔΥ/01-09-2014 Βεβαίωση της Οικονομι¬ 
κής Υπηρεσίας του Δήμου Μαρώνειας - Σαπών σχετικά 
με την εξασφάλιση της πίστωσης για την αμοιβή των 
Ληξιάρχων . 

8. Την αριθμ. οικ. 53844/16-08-2013 απόφαση του Γε¬ 
νικού Γραμματέα Αποκεντρωμένης Διοίκησης Μακεδο¬ 
νίας-Θράκης περί παροχής εξουσιοδότησης υπογραφής 
πράξεων και εγγραφών «Με εντολή Γ ενικού Γ ραμμα- 
τέα Αποκεντρωμένης Διοίκησης Μακεδονίας - Θράκης» 
στον Προϊστάμενο της Γ ενικής Διεύθυνσης Εσωτερικής 
Λειτουργίας και στους Προϊστάμενους των οργανικών 
μονάδων αυτής (Β'2017), αποφασίζουμε: 

Την ανάθεση καθηκόντων Ληξιάρχων σε υπαλλήλους 
του Δήμου Μαρώνειας - Σαπών ως εξής: στη Δημοτική 
Ενότητα Σαπών ο Μαυρίδης Συμεών του Παναγιώτη 
του κλάδου ΔΕΙ Διοικητικού - Οικονομικού με Βαθμό 
Β' και στη Δημοτική Ενότητα Μαρώνειας η Μηλτσα¬ 
κακή Μαρίνα του Ιωάννη του κλάδου ΔΕΙ Διοικητικού 
με Βαθμό Γ'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 4 Σεπτεμβρίου 2014 

Με εντολή Γ ενικού Γ ραμματέα 
Αποκεντρωμένης Διοίκησης 
Ο Προϊστάμενος Τμήματος 
ΛΕΩΝΙΔΑΣ ΤΑΤΣΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 16512 (8) 

Ανάθεση καθηκόντων ληξιάρχων σε υπαλλήλους 
του Δήμου Αρριανών Ν. Ροδόπης. 

Ο ΓΕΝΙΚΟΣ ΓΡΑΜΜΑΤΕΑΣ 
ΑΠΟΚΕΝΤΡΩΜΕΝΗΣ ΔΙΟΙΚΗΣΗΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις του άρθρου 280 Ν. 3852/2010 «Νέα Αρ¬ 
χιτεκτονική της Αυτοδιοίκησης και Αποκεντρωμένης Δι¬ 
οίκησης - Πρόγραμμα Καλλικράτης» (ΦΕΚ 87/Α'/7.6.2010). 

2. Τις διατάξεις του άρθρου 8 παρ. 4 περ. γγ του Π.Δ. 
142/2010 «Οργανισμός της Αποκεντρωμένης Διοίκησης 
Μακεδονίας - Θράκης». 

3. Τις διατάξεις του άρθρου 2 παρ. 2 του Ν. 344/1976 
«περί ληξιαρχικών πράξεων» όπως αντικαταστάθηκε με 
το άρθρο 9 παρ. 15 και 16 Ν. 2307/1995. 

4. Την αριθ. 127080/57460/21-12-2010 (ΦΕΚ 1984/Β7 
22-12-10) απόψαση του Υπουργείου Εσωτερικών, Αποκέ¬ 
ντρωσης και Ηλεκτρονικής Διακυβέρνησης. 

5. Την αριθμ. 127080/57510/εγκ.65/31 -12-2010 εγκύκλιο 
του Υπουργείου Εσωτερικών, Αποκέντρωσης και Ηλε¬ 
κτρονικής Διακυβέρνησης με θέμα «Περί των ληξιαρ¬ 
χικών Βιβλίων των νέων Δήμων που συνιστώνται από 
συνένωση Ο.Τ.Α. με το Ν. 3852/2010». 

6. Το αριθμ. 12919/01-09-2014 έγγραφο του Δημάρχου 
Αρριανών για την ανάθεση καθηκόντων Ληξιάρχων των 
Δημοτικών Ενοτήτων Φιλλύρας, Αρριανών, Κέχρου και 
Οργάνης του Δήμου Αρριανών. 

7. Την αριθμ. πρωτ. ΔΥ/04-09-2014 βεβαίωση της Οικο¬ 
νομικής Υπηρεσίας του Δήμου Αρριανών σχετικά με την 
εξασφάλιση της πίστωσης για την αμοιβή ληξιάρχων. 

8. Την αριθμ. οικ. 53844/16-08-2013 απόφαση του Γενι¬ 
κού Γραμματέα Αποκεντρωμένης Διοίκησης Μακεδονί- 
ας-θράκης περί παροχής εξουσιοδότησης υπογραφής 
πράξεων και εγγραφών «Με εντολή Γ ενικού Γ ραμμα¬ 
τέα Αποκεντρωμένης Διοίκησης Μακεδονίας - Θράκης» 
στον Προϊστάμενο της Γ ενικής Διεύθυνσης Εσωτερικής 
Λειτουργίας και στους Προϊστάμενους των οργανικών 
μονάδων αυτής (Β'2017), αποφασίζουμε: 

Την ανάθεση καθηκόντων ληξιάρχων σε υπαλλήλους 
του Δήμου Αρριανών ως ακολούθως: στη Δημοτική Ενό¬ 
τητα Αρριανών .ορίζεται η Μάρθα Κωνσταντινιά του 
Δημοσθένη μόνιμος υπάλληλος του κλάδου ΔΕ Διοικη- 
τικού-Οικονομικού με Βαθμό Δ', στη Δημοτική Ενότητα 
Φιλλύρας, η Ευαγγέλου Ιωάννα του Γεωργίου μόνιμος 
υπάλληλος του κλάδου ΔΕ Διοικητικού-Οικονομικού με 
Βαθμό Γ', στη Δημοτική Ενότητα Κέχρου, ο Κασέρης 
Σταύρος του Μιχαήλ μόνιμος υπάλληλος του κλάδου 
ΔΕ Διοικητικού-Οικονομικού με Βαθμό Β' και στη Δη¬ 
μοτική Ενότητα Οργάνης, η Δαγκάλη Αργυτοπούλα του 
Αλεξάνδρου μόνιμος υπάλληλος του κλάδου ΔΕ Διοι- 
κητικού-Οικονομικού με Βαθμό Δ'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κομοτηνή, 5 Σεπτεμβρίου 2014 

Με εντολή Γ ενικού Γ ραμματέα 
Αποκεντρωμένης Διοίκησης 
Ο Προϊστάμενος Τμήματος 
ΛΕΩΝΙΔΑΣ ΤΑΤΣΙΔΗΣ 


Αριθμ. 3632 (9) 

Έγκριση της υπ’ αριθμ. 3473/2.9.2014 απόφασης του Πρύ¬ 
τανη της Ανωτάτης Σχολής Καλών Τεχνών περί ορι¬ 
σμού Αναπληρωτών Πρύτανη της Ανωτάτης Σχολής 
Καλών Τεχνών, μεταβίβασης αρμοδιοτήτων στους 
Αναπληρωτές Πρύτανη της Α.Σ.Κ.Τ., και καθορισμού 
σειράς αναπλήρωσης του Πρύτανη. 

ΤΟ ΣΥΜΒΟΥΛΙΟ ΤΗΣ ΑΝΩΤΑΤΗΣ ΣΧΟΛΗΣ 
ΚΑΛΩΝ ΤΕΧΝΩΝ 

Έχοντας υπόψη: 

1. Τ ις διατάξεις του άρθρου 8 παρ. 17 του Ν. 4009/2011 
(ΦΕΚ 195/Α'/6.9.2011) «Δομή, λειτουργία, διασφάλιση της 
ποιότητας των σπουδών και διεθνοποίηση των Ανώτα¬ 
των Εκπαιδευτικών Ιδρυμάτων». 

2. Τ ις διατάξεις του άρθρου 12 παρ. 3 του Ν. 4076/2012 
(ΦΕΚ 159/Α'/10.8.2012) «Ρυθμίσεις θεμάτων Α.Ε.Ι. και άλλες 
διατάξεις». 

3. Την υπ’ αριθμ. 2311/12.6.2014 (ΦΕΚ 392/10.7.2014/ 
τ. ΥΟΔΔ) απόφαση του Συμβουλίου της Ανωτάτης Σχο¬ 
λής Καλών Τεχνών με την οποία διορίστηκε ο Καθηγη¬ 
τής Μάριος Σπηλιόπουλος ως Πρύτανης της Ανωτάτης 
Σχολής Καλών Τεχνών με τετραετή θητεία από 1.9.2014 
έως 31.8.2018. 

4. Την απόφαση της Συγκλήτου της Ανωτάτης Σχολής 
Καλών Τεχνών (συνεδρία 12 Φεβρουάριου 2013), η οποία 
έχοντας υπόψη τις διατάξεις (α) της παραγράφου 17 του 
άρθρου 8 του Ν. 4009/2011 (ΦΕΚ 195/Α'/6.9.2011) «Δομή, 
λειτουργία, διασφάλιση της ποιότητας των σπουδών 
και διεθνοποίηση των Ανώτατων Εκπαιδευτικών Ιδρυ¬ 
μάτων», και (β) της παραγράφου 9 του άρθρου 2 του 
Ν. 4076/2012 (ΦΕΚ 159/Α'/10.8.2012) «Ρυθμίσεις θεμάτων 
Α.Ε.Ι. και άλλες διατάξεις», αποφάσισε και όρισε ότι 
ο αριθμός των Αναπληρωτών Πρύτανη της Ανωτάτης 
Σχολής Καλών Τεχνών είναι δύο (2), 

5. Την υπ’ αριθμ. 2/11.9.2014 απόφαση του Συμβουλί¬ 
ου της Ανωτάτης Σχολής Καλών Τεχνών με την οποία 
εγκρίθηκε η υπ’ αριθμ. 3473/2.9.2014 απόφαση του Πρύ¬ 
τανη της Ανωτάτης Σχολής Καλών Τεχνών περί ορισμού 
Αναπληρωτών Πρύτανη της Ανωτάτης Σχολής Καλών 
Τεχνών, μεταβίβασης αρμοδιοτήτων, στους Αναπληρω¬ 
τές Πρύτανη της Α.Σ.Κ.Τ., και καθορισμού σειράς ανα¬ 
πλήρωσης του Πρύτανη. 

6. Τις διατάξεις του άρθρου 4 του Ν. 3861/2010 (ΦΕΚ 
112/Α'/2010) περί ενίσχυσης της διαφάνειας με την υπο¬ 
χρεωτική ανάρτηση νόμων και πράξεων των κυβερνη¬ 
τικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις, 
καθώς και την κατ’ εξουσιοδότηση αυτού εκδοθείσα 
υπ’ αριθμ. ΥΠΟΙΚ Δ611227865/ΕΞ2010/30.9.2010 απόφαση. 

7. Το γεγονός ότι δεν προκαλείται δαπάνη σε βάρος 
του προϋπολογισμού της Ανωτάτης Σχολής Καλών Τε¬ 
χνών και του Κρατικού Προϋπολογισμού (άρθρο 90 του 
ΠΔ 63/2005 «Κώδικας Νομοθεσίας για την Κυβέρνηση 
και τα Κυβερνητικά όργανα»), αποφασίζει: 

την έγκριση της υπ’ αριθμ. 3473/2.9.2014 απόφασης 
του Πρύτανη της Ανωτάτης Σχολής Καλών Τεχνών περί 
ορισμού Αναπληρωτών Πρύτανη της Α.Σ.Κ.Τ., μεταβίβα¬ 
σης αρμοδιοτήτων στους Αναπληρωτές Πρύτανη της 
Α.Σ.Κ.Τ., και καθορισμού σειράς αναπλήρωσης του Πρύ¬ 
τανη, η οποία έχει ως ακολούθως: 

ΠΡΑΞΗ ΠΡΥΤΑΝΗ ΤΗΣ ΑΝΩΤΑΤΗΣ ΣΧΟΛΗΣ 
ΚΑΛΩΝ ΤΕΧΝΩΝ 

Θέμα: Ορισμός Αναπληρωτών Πρύτανη της Ανώτα¬ 
της Σχολής Καλών Τεχνών, μεταβίβαση αρμοδιοτήτων 
στους Αναπληρωτές Πρύτανη της Α.Σ.Κ.Τ., καθώς και 
καθορισμός σειράς αναπλήρωσης του Πρύτανη. 

Ο Πρύτανης της Ανώτατης Σχολής Καλών Τεχνών, 
έχοντας υπόψη: 

1. Τις διατάξεις του άρθρου 8 παρ. 17 του Ν. 4009/2011 
(ΦΕΚ 195/Α'/6.9.2011) «Δομή, λειτουργία, διασφάλιση της 
ποιότητας των σπουδών και διεθνοποίηση των Ανώτα¬ 
των Εκπαιδευτικών Ιδρυμάτων». 

2. Τις διατάξεις του άρθρου 12 παρ. 3 του Ν. 4076/2012 
(ΦΕΚ 159/Α'/10.8.2012) «Ρυθμίσεις θεμάτων Α.Ε.Ι. και άλλες 
διατάξεις». 

3. Την υπ’ αριθμ. 2311/12.6.2014 (ΦΕΚ 392/10.7.2014/ 
τ. ΥΟΔΔ) απόφαση του Συμβουλίου της Ανωτάτης Σχο¬ 
λής Καλών Τεχνών με την οποία διορίστηκε Καθηγη¬ 
τής Μάριος Σπηλιόπουλος ως Πρύτανης της Ανωτάτης 
Σχολής Καλών Τεχνών με τετραετή θητεία από 1.9.2014 
έως 31.8.2018. 

4. Την απόφαση της Συγκλήτου της Ανωτάτης Σχολής 
Καλών Τεχνών (συνεδρία 12 Φεβρουάριου 2013), η οποία 
έχοντας υπόψη τις διατάξεις (α) της παραγράφου 17 του 
άρθρου 8 του Ν. 4009/2011 (ΦΕΚ 195/Α76.9.2011) «Δομή, 
λειτουργία, διασφάλιση της ποιότητας των σπουδών 
και διεθνοποίηση των Ανώτατων Εκπαιδευτικών Ιδρυ¬ 
μάτων», και (β) της παραγράφου 9 του άρθρου 2 του 
Ν. 4076/2012 (ΦΕΚ 159/Α710.8.2012) «Ρυθμίσεις θεμάτων 
Α.Ε.Ι. και άλλες διατάξεις», αποφάσισε και όρισε ότι 
ο αριθμός των Αναπληρωτών Πρύτανη της Ανωτάτης 
Σχολής Καλών Τ εχνών είναι δύο (2). 

5. Τις διατάξεις του άρθρου 4 του Ν. 3861/2010 (ΦΕΚ 
112/Α72010) περί ενίσχυσης της διαφάνειας με την υπο¬ 
χρεωτική ανάρτηση νόμων και πράξεων των κυβερνη¬ 
τικών, διοικητικών και αυτοδιοικητικών οργάνων στο 
διαδίκτυο «Πρόγραμμα Διαύγεια» και άλλες διατάξεις, 
καθώς και την κατ' εξουσιοδότηση αυτού εκδοθείσα 
υπ’ αριθμ. ΥΠΟΙΚ Δ611227865/ΕΞ2010/30.9.2010 απόφαση. 

6. Το γεγονός ότι δεν προκαλείται δαπάνη σε βάρος 
του προϋπολογισμού της Ανωτάτης Σχολής Καλών Τ ε¬ 
χνών και του Κρατικού Προϋπολογισμού (άρθρο 90 του 
Π.Δ. 63/2005 «Κώδικας Νομοθεσίας για την Κυβέρνηση 
και τα Κυβερνητικά όργανα»), αποφασίζει 

Α. Ορίζει ως Αναπληρωτές Πρύτανη της Ανωτάτης 
Σχολής Καλών Τ εχνών τους εξής: 

1. Τον Αναπληρωτή Καθηγητή του Τμήματος Εικαστικών 
Τ εχνών της Σχολής Καλών Τ εχνών της Ανωτάτης Σχο¬ 
λής Καλών Τ εχνών Αγγελή Αντωνόπουλο του Γ εωργίου, 
με Αριθμό Δελτίου Ταυτότητας ΑΖ 054267/27.8.2007, και 

2. Τ ον Αναπληρωτή Καθηγητή του Τ μήματος Εικαστι¬ 
κών Τ εχνών της Σχολής Καλών Τ εχνών της Ανωτάτης 
Σχολής Καλών Τεχνών Ματθαίο Σαντοριναίο του Ιωάννη, 
με Αριθμό Δελτίου Ταυτότητας ΑΕ 068024/19.1.2007. 

Β. Μεταβιβάζει στους Αναπληρωτές Πρύτανη της Ανω¬ 
τάτης Σχολής Καλών Τεχνών τις εξής αρμοδιότητές του: 

1. Στον Αναπληρωτή Πρύτανη Αναπληρωτή Καθηγητή 
Αγγελή Αντωνόπουλο τις αρμοδιότητες: 

• Την εποπτεία της λειτουργίας όλων των ακαδημα¬ 
ϊκών μονάδων της Α.Σ.Κ.Τ. 


• Την παρακολούθηση, όλων των υπηρεσιακών θεμά¬ 
των (ακαδημαϊκών και υπηρεσιακών) που άπτονται του 
διδακτικού, εκπαιδευτικού, εργαστηριακού προσωπικού 
όλων των κατηγοριών (συμπεριλαμβανομένων των συμ- 
βασιούχων διδασκόντων, Ε.Ε.ΔΙ.Π., και Ε.Τ.Ε.Π.). Επίσης 
την παρακολούθηση, τον συντονισμό των διαδικασι¬ 
ών εκλογής, εξέλιξης, μονιμοποίησης του διδακτικού, 
εκπαιδευτικού, εργαστηριακού προσωπικού όλων των 
κατηγοριών, και 

• Την παρακολούθηση, συντονισμό και γενικότερη 
εποπτεία όλων των θεμάτων που αφορούν ερευνητική 
δραστηριότητα και εμπίπτουν στις αρμοδιότητες του 
Ε.Λ.Κ.Ε.. 

Στο πλαίσιο των ανωτέρω μεταβιβαζόμενων αρμο¬ 
διοτήτων ο Αναπληρωτής Πρύτανης Αναπληρωτής 
Καθηγητής Αγγελής Αντωνόπουλος έχει την ευθύνη 
της προεδρίας της Επιτροπής Ερευνών του Ε.Λ.Κ.Ε. της 
Α.Σ.Κ.Τ. με όλες τις αρμοδιότητες που απορρέουν από 
την ισχύουσα νομοθεσία. 

2. Στον Αναπληρωτή Πρύτανη Αναπληρωτή Καθηγητή 
Ματθαίο Σαντοριναίο τις αρμοδιότητες: 

• Την εποπτεία της σχεδίασης, υλοποίησης και λει¬ 
τουργία της ιστοσελίδας της Α.Σ.Κ.Τ., 

• Την εποπτεία και την ανάπτυξη των Δικτύων και της 
Μηχανοργάνωσης της Α.Σ.Κ.Τ., 

• Την παρακολούθησης, τον συντονισμό, και την επο¬ 
πτεία όλων των θεμάτων φοιτητικής μέριμνας (σίτιση, 
στέγαση, ιατροφαρμακευτική περίθαλψη κλπ), 

• Την συνεργασία για την σύνταξη, υπογραφή, εφαρ¬ 
μογή, παρακολούθηση υλοποίησης, και ανάπτυξη δια- 
πανεπιστημιακών συμφωνιών συνεργασίας, 

• Την παρακολούθηση, τον συντονισμό και την υλοποί¬ 
ηση θεμάτων και διαδικασιών που άπτονται των διεθνών 
σχέσεων και των μορφωτικών ανταλλαγών της Α.Σ.Κ.Τ., 

• Την παρακολούθηση, τον συντονισμό και την υλο¬ 
ποίηση θεμάτων σχετικών με τα προγράμματα της Ευ¬ 
ρωπαϊκής Ένωσης (ΕΓαεπιυδ, δοοΓ3ίθδ, Τοπιρυδ, Είηρυβ 
κ.λπ.), και 

• Την παρακολούθηση, τον συντονισμό, και την εφαρ¬ 
μογή και υλοποίηση όλων των διαδικασιών διασφάλισης 
και συνεχούς βελτίωσης της ποιότητας του εκπαιδευ¬ 
τικού και ερευνητικού έργου καθώς και την αποτελε¬ 
σματική λειτουργία και απόδοση των υπηρεσιών της 
Α.Σ.Κ.Τ.. Στο πλαίσιο των ανωτέρω μεταβιβαζόμενων 
αρμοδιοτήτων ο Αναπληρωτής Πρύτανης Αναπληρωτής 
Καθηγητής Ματθαίος Σαντοριναίος έχει την ευθύνη της 
εποπτείας των εξής υπηρεσιακών μονάδων: 

ί Της Διεύθυνσης Δικτύων και Μηχανοργάνωσης της 
Α.Σ.Κ.Τ., 

ϋ. Του Τμήματος Φοιτητικής Μέριμνας της Διεύθυνσης 
Ακαδημαϊκών Θεμάτων της Α.Σ.Κ.Τ., και 

ίϋ. Της ΜΟ.ΔΙ.Π. της Α.Σ.Κ.Τ., συμπεριλαμβανομένης 
και της προεδρίας της ΜΟ.ΔΙ.Π. της Α.Σ.Κ.Τ., με όλες 
τις αρμοδιότητες που απορρέουν από την ισχύουσα 
νομοθεσία. 

Γ. Όλες οι αρμοδιότητες οι οποίες κατά τα ανωτέ¬ 
ρω μεταβιβάζονται στους Αναπληρωτές Πρύτανη της 
Ανωτάτης Σχολής Καλών Τ εχνών μπορούν σε κάθε πε¬ 
ρίπτωση να ασκούνται και από τον ίδιο τον Πρύτανη. 

Δ. Ο Πρύτανης Καθηγητής Μάριος Σπηλιόπουλος έχει 
το σύνολο των αρμοδιοτήτων που προβλέπονται από 
τη νομοθεσία, αλλά και από τον Οργανισμό και τον 

Εσωτερικό Κανονισμό της Ανωτάτης Σχολής Καλών Τε- 
χνών, και οι οποίες δεν μεταβιβάζονται με την παρούσα 
πράξη - απόφαση σε Αναπληρωτή Πρύτανη. 

Ε. Καθορίζεται επίσης ότι ο Πρύτανης αναπληρώνε¬ 
ται κατά σειρά, όταν απουσιάζει, κωλύεται ή ελλείπει 
για οποιονδήποτε λόγο, πρώτα από τον Αναπληρωτή 
Πρύτανη Αναπληρωτή Καθηγητή Αγγελή Αντωνόπουλο 
και εφόσον και αυτός κωλύεται ή απουσιάζει ή ελλείπει 
για οποιονδήποτε λόγο από τον Αναπληρωτή Πρύτανη 
Αναπληρωτή Καθηγητή Ματθαίο Σαντοριναίο. 


ΣΤ. Η Πράξη αυτή διαβιβάζεται στο Συμβούλιο της 
Ανωτάτης Σχολής Καλών Τεχνών για έγκριση. 

Ο Πρύτανης 

Καθηγητής Μάριος Σπηλιόπουλος 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 11 Σεπτεμβρίου 2014 
Ο Πρόεδρος του Συμβουλίου 
ΣΠΥΡΙΔΩΝ ΑΜΟΥΡΓΗΣ 

